
[bookmark: _Hlk137634064]REPUBLIKA HRVATSKA
BRODSKO-POSAVSKA ŽUPANIJA

OPIS POSLOVA, PODACI O PLAĆI RADNOG MJESTA,
PRAVNI IZVORI ZA PRIPREMU KANDIDATA/KINJA ZA TESTIRANJE TE SADRŽAJ I NAČIN TESTIRANJA 

Oglas za prijam u službu na određeno vrijeme u Upravni odjel za zdravstvo, socijalnu skrb i hrvatske branitelje Brodsko-posavske županije objavljen je na mrežnim stranicama Hrvatskog zavoda za zapošljavanje i mrežnoj stranici Brodsko-posavske županije dana 3. studenog 2026.

        
1.1.              REFERENT – ADMINISTRATIVNI TAJNIK – 1 izvršitelj na određeno vrijeme radi zamjene duže vrijeme odsutne službenice  

ODSJEK ZA HRVATSKE BRANITELJE 

1.2.             STRUČNI SURADNIK ZA HRVATSKE BRANITELJE  – 1 izvršitelj na određeno vrijeme radi zamjene duže vrijeme odsutne službenice   


OPIS POSLOVA, PODACI O PLAĆI RADNOG MJESTA,
PRAVNI IZVORI ZA PRIPREMU KANDIDATA/KINJA ZA TESTIRANJE TE SADRŽAJ I NAČIN TESTIRANJA 

Opis poslova radnog mjesta referent-administrativni tajnik 
Vodi potrebne evidencije, vodi urudžbeni zapisnik, te popis akata, otvara, pregledava i razvrstava poštu, arhivira predmete, prima stranke, obavlja poslove prijepisa, diktata, prijepisa rukopisa.
Obavlja druge poslove korištenjem uredske tehnike, kao i sve druge poslove po nalogu pročelnika.
Podaci o plaći

Plaća referenta utvrđena je u visini umnoška koeficijenta složenosti poslova 1,80 (uvećan za 0,5% za svaku navršenu godinu radnog staža) i osnovice za izračun plaće, sukladno Odluci o koeficijentima za obračun plaće službenika i namještenika u upravnim tijelima Brodsko-posavske županije („Službeni vjesnik Brodsko-posavske županije“, br. 9/2020, 18/2020, 17/23, 26/25). Osnovica za obračun plaće utvrđena je Odlukom o visini osnovice za obračun plaće službenika i namještenika u upravnim tijelima Brodsko-posavske županije („Službeni vjesnik Brodsko-posavske županije“ br. 26/25). 

Provjera znanja i sposobnosti bitnih za obavljanje poslova radnog mjesta referent – administrativni tajnik - pisana provjera znanja:

1. Zakon o lokalnoj i područnoj ( regionalnoj ) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst , 137/15, 123/17, 98/19 i 144/20)
1. [bookmark: _Hlk233790565]Uredba o uredskom poslovanju („Narodne novine“, broj 75/21)

Opis poslova radnog mjesta stručni suradnik za hrvatske branitelje 
Obavlja jednostavne i rutinske upravne poslove do donošenja rješenja i druge stručne poslove koji se odnose na:
· pravni položaj, rješavanje pravnog položaja, statusa i drugih pitanja hrvatskih branitelja iz Domovinskog rata i članova njihovih obitelji, hrvatskih ratnih vojnih invalida iz Domovinskog rata, članova obitelji smrtno stradalog ili nestalog hrvatskog branitelja iz Domovinskog rata, stradalih pirotehničara i članova njihovih obitelji, mirnodopskih vojnih invalida.

Podaci o plaći

Plaća stručnog suradnika utvrđena je u visini umnoška koeficijenta složenosti poslova 2,15 (uvećan za 0,5% za svaku navršenu godinu radnog staža) i osnovice za izračun plaće, sukladno Odluci o koeficijentima za obračun plaće službenika i namještenika u upravnim tijelima Brodsko-posavske županije („Službeni vjesnik Brodsko-posavske županije“, br. 9/2020, 18/2020, 17/23, 26/25). Osnovica za obračun plaće utvrđena je Odlukom o visini osnovice za obračun plaće službenika i namještenika u upravnim tijelima Brodsko-posavske županije („Službeni vjesnik Brodsko-posavske županije“ br. 26/25). 

Provjera znanja i sposobnosti bitnih za obavljanje poslova radnog mjesta stručni suradnik za hrvatske branitelje - pisana provjera znanja:
· Zakon o lokalnoj i područnoj ( regionalnoj ) samoupravi („Narodne novine“, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst , 137/15, 123/17, 98/19 i 144/20)
· Uredba o uredskom poslovanju („Narodne novine“, broj 75/21)
· Zakon o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21, 156/23)

PRAVILA I POSTUPAK TESTIRANJA

Prethodnoj provjeri znanja i sposobnosti mogu pristupiti samo kandidati/kinje koji ispunjavaju formalne uvjete iz oglasa.
Kandidati/kinje koji ostvare pravo na pristup prethodnoj provjeri znanja i sposobnosti bit će o tome obaviješteni putem elektroničke pošte na e-mail adresu koju su naveli u prijavi.
Po dolasku na provjeru znanja, od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet neće moći pristupiti testiranju. 
Smatra se da je kandidat, koji nije pristupio prethodnoj provjeri znanja, povukao prijavu na oglas.  
Kandidati/kinje su dužni pridržavati se utvrđenog vremena i rasporeda testiranja.
Prethodna provjera znanja i sposobnosti obuhvaća:
1. pisano testiranje
1. provjeru poznavanja rada na računalu
1. intervju (s kandidatima koji su ostvarili najmanje 50% bodova na provedenom pisanom testiranju i provjeri praktičnog rada). 
1. smatra se da je kandidat zadovoljio ako je na intervjuu ostvario najmanje 5 bodova.

Za svaki dio provjere znanja dodjeljuje se od 1 do 10 bodova. 
Po utvrđivanju identiteta, kandidati/kinje će pristupiti pisanoj provjeri znanja.
Navedena provjera traje najviše 45 minuta.
Za vrijeme provjere znanja i sposobnosti nije dopušteno:
1. koristiti se bilo kakvom literaturom odnosno bilješkama;
1. koristiti mobitel ili druga komunikacijska sredstva
1. napuštati prostoriju u kojoj se odvija provjera
1. razgovarati s ostalim kandidatima
1. na bilo koji drugi način ometati koncentraciju ostalih kandidata.
Kandidati/kinje koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo za provedbu oglasa neće bodovati.
Nakon pisanog testiranja kandidati/kinje će pristupiti provjeri poznavanja rada na osobnom računalu. Provjera traje maksimalno 15 minuta, a sastoji se od provjere poznavanja rada u Windows operativnom sustavu, Microsoft Office programskom paketu te pretraživanju Interneta. Za provjeru kandidat/kinja može ostvariti od 1 do 10 bodova.

Povjerenstvo za provedbu oglasa kroz intervju s kandidatima/kinjama utvrđuje interese, profesionalne ciljeve i motivaciju istih za rad u jedinici područne (regionalne) samouprave.
Kandidati/kinje koji su pristupili testiranju imaju pravo uvida u rezultate provedenog postupka.
Nakon provedenog testiranja i intervjua Povjerenstvo za provedbu oglasa utvrđuje rang-listu kandidata prema ukupnom broju ostvarenih bodova.
Povjerenstvo za provedbu oglasa dostavlja pročelniku Izvješće o provedenom postupku, koje potpisuju svi članovi Povjerenstva za provedbu oglasa.
O rezultatima oglasa kandidati/kinje će biti obaviješteni javnom objavom rješenja o prijmu u službu izabranog kandidata na mrežnim stranicama Brodsko-posavske županije www.bpz.hr. u roku propisanom člankom 24. stavkom 4. ZSN-a. Dostava rješenja svim kandidatima/kinjama smatra se obavljenom istekom osmoga dana od dana javne objave rješenja na mrežnim stranicama Brodsko-posavske županije. 


POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA NA MREŽNOJ STRANICI BRODSKO-POSAVSKE ŽUPANIJE.

Za vrijeme boravka u prostorijama Brodsko-posavske županije kandidati/kinje su dužni poštivati kućni red i postupati prema uputama službenih osoba.

